Beaucoups of Blues

***Beaucoups of Blues*** er det andre studioalbumet til tidligere Beatlesmedlem Ringo Starr, og også hans andre albumutgivelse i 1970, etter debutalbumet *[[Sentimental Journey]]*. De to platene er i ulike sjangre.

## Bakgrunn
Den 26. mai 1970 startet innspillingen av George Harrisons *[[All Things Must Pass]]*, som Ringo Starr deltok i. I studio med Harrison møtte Starr gitaristen Pete Drake, som Harrison hadde fått tak i for å spille pedal steelgitar. Starr var allerede da interessert i countrysjangeren, og da han forstod at det var der Drake hadde sitt ståsted (Drake hadde blant annet vært en av musikerne på Bob Dylans country-inspirerte album *[[Nashville Skyline]]*, som kom i 1969), spurte Starr om Drake ville spille inn et album sammen med ham. Drake svarte at han kunne få folk han kjente til å lage en mengde nye countrylåter – flere enn et album kunne romme –, og så kunne Starr velge ut dem han likte best og legge på vokal på dem. Starr sa ja, og fløy til Nashville den 22. juni for å begynne å jobbe med prosjektet.

De fleste sangene som fikk plass på albumet ble spilt inn i studio over to dager (30. juni og 1. juli), men Drake hadde tidligere vært produsent på noen innspillinger med The Jordanaires på bakgrunnsvokal, slik at Starr kunne legge på hovedstemme på toppen.

*Beaucoups of Blues* ble gitt ut i september 1970. Det fikk god omtale, men solgte langt dårligere enn *Sentimental Journey*; albumet kom ikke inn på de britiske hitlistene og nådde bare nummer 65 i USA.

*Beaucoups of Blues* ble remastret og gjenutgitt på CD i 1995, da med bonussporene «Coochy Coochy» (en Starr-komposisjon som var B-siden til singelutgivelsen av «Beaucoups of Blues») og en jam med alle musikerne som fikk tittelen «Nashville Jam» – som påminner om sporet med tittelen «Apple Jam» på den femte og sjette siden av George Harrisons *[[All Things Must Pass]]*.

## Sporliste
#«Beaucoups of Blues» (Buzz Rabin) – 2:33
#«Love Don't Last Long» (Chuck Howard) – 2:45
#«Fastest Growing Heartache In The West» (Larry Kingston/Fred Dycus) – 2:34
#«Without Her» (Sorrells Pickard) – 2:35
#«Woman of the Night» (Sorrells Pickard) – 2:21
#«I'd Be Talking All the Time» (Chuck Howard/Larry Kingston) – 2:10
#«$15 Draw» (Sorrells Pickard) – 3:29
#«Wine, Women and Loud Happy Songs» (Larry Kingston) – 2:18
#«I Wouldn't Have You Any Other Way» (Chuck Howard) – 2:57
#«Loser's Lounge» (Bobby Pierce) – 2:23
#«Waiting» (Chuck Howard) – 2:54
#«Silent Homecoming» (Sorrells Pickard) – 3:55

## Personell
*Ringo Starr&nbsp;– Vokal, trommer, akustisk gitar
*Jim Buchanan&nbsp;– Fele
*Charlie Daniels&nbsp;– Gitar
*Pete Drake&nbsp;– Pedal steelgitar
*D.J. Fontana&nbsp;– Trommer
*Buddy Harman&nbsp;– Bassgitar
*Chuck Howard&nbsp;– Gitar
*Roy Huskey Jnr&nbsp;– Bassgitar
*The Jordanaires&nbsp;– Bakgrunnsvokal
*Ben Keith&nbsp;– Pedal steelgitar
*Jeannie Kendal&nbsp;– Vokal på  «I Wouldn't Have You Any Other Way»
*Jerry Kennedy&nbsp;– Gitar
*Dave Kirby&nbsp;– Gitar
*Grover Lavernder&nbsp;– Fele
*Charlie McCoy&nbsp;– Munnspill
*Sorrells Pickard&nbsp;– Gitar
*Jerry Reed&nbsp;– Gitar
*George Richey&nbsp;– Fele
*Jerry Shook&nbsp;– Gitar

## Eksterne lenker
* 
* JPGR's ''Beaucoups of Blues'' side